«Бәйтерек» қызметкерлеріне қатысты қылмыстық іс қозғалды
"«Бәйтерек» қызметкерлеріне қатысты қылмыстық іс қозғалды" | "https://abai.kz/post/112567"
TITLE: «Бәйтерек» қызметкерлеріне қатысты қылмыстық іс қозғалды
URL: https://abai.kz/post/112567
META: "«Бәйтерек» қызметкерлеріне қатысты қылмыстық іс қозғалды" | "https://abai.kz/post/112567"
DATE: 14.05.2020
AUTHOR(s): Abai.kz
TOTAL WORDS: 120
TEXT: Сыбайлас жемқорлыққа қарсы қызмет «Бәйтерек» ұлттық басқарушы компаниясының қызметкерлеріне қатысты тергеу жариялады,-деп хабарлайды Tengrinews.kz. - «Нұр-Сұлтан» қалалық сыбайлас жемқорлыққа қарсы қызметі «Бәйтерек» ҰБХ» АҚ-ның лауазымды тұлғаларына және басқа тұлғаларға қатысты «Технологиялық даму жөніндегі ұлттық агенттік» АҚ еншілес ұйымының бизнес-моделін өзгерту үшін консалтингтік қызметтерді сатып алуға бөлінген 197 миллион теңге көлеміндегі бюджет қаражатын ұрлау фактілері бойынша сотқа дейінгі тергеуді бастады» , - деді Сыбайлас жемқорлыққа қарсы іс-қимыл агенттігінің өкілі Данияр Бигайдаров. «Бәйтерек» холдингі – 11 еншілес ұйымды қамтитын интеграцияланған даму институты: Холдингтің 100 пайыздық қатысуымен 10 акционерлік қоғам және 97 пайыздық қатысуымен бір жауапкершілігі шектеулі серіктестік. «Бәйтерек» ҰБХ» АҚ миссиясы мемлекеттік саясатты іске асыру және «2050 – Стратегиясында» қойылған мақсаттарға қол жеткізу мақсатында ҚР Тұрақты экономикалық дамуына жәрдемдесу болып табылады. Abai.kz
